CELEX: 32008R0247
Language: ro
Date: 2008-03-17 00:00:00
Title: Regulamentul (CE) nr. 247/2008 al Consiliului din 17 martie 2008 de modificare a Regulamentului (CE) nr. 1234/2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP)

19.3.2008   
            
            
               RO
            
            
               Jurnalul Oficial al Uniunii Europene
            
            
               L 76/1
            
         
      REGULAMENTUL (CE) NR. 247/2008 AL CONSILIULUI
   
   din 17 martie 2008
   de modificare a Regulamentului (CE) nr. 1234/2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 37,
   având în vedere propunerea Comisiei,
   având în vedere avizul Parlamentului European,
   întrucât:
   
               (1)
            
            
               Ajutorul pentru transformarea fibrelor de in scurte și a fibrelor de cânepă care nu conțin mai mult de 7,5 % impurități și deșeuri se aplică până la sfârșitul anului de comercializare 2007/2008. Cu toate acestea, luând în considerare evoluția favorabilă a pieței pentru acest tip de fibre în cadrul sistemului actual de ajutoare și pentru a contribui la consolidarea produselor inovatoare și a debușeurilor acestora, este necesar ca aplicarea ajutorului respectiv să fie prelungită până la sfârșitul anului de comercializare 2008/2009.
            
         
               (2)
            
            
               Regulamentul (CE) nr. 1673/2000 al Consiliului din 27 iulie 2000 privind organizarea comună a piețelor în sectorul inului și al cânepei pentru fibre (1) prevedea o creștere a nivelului ajutorului pentru transformarea fibrelor de in lungi începând cu anul de comercializare 2008/2009. Regulamentul (CE) nr. 1673/2000 a fost înlocuit cu Regulamentul (CE) nr. 1234/2007 începând cu anul de comercializare 2008/2009. Dispozițiile Regulamentului (CE) nr. 1234/2007 au fost elaborate luându-se în considerare dispozițiile Regulamentului (CE) nr. 1673/2000, astfel cum ar fi fost aplicate începând cu anul de comercializare respectiv, stabilind, astfel, nivelul ajutorului la nivelul prevăzut. Deoarece ajutorul pentru transformarea fibrelor scurte este menținut până la sfârșitul anului de comercializare 2008/2009, ajutorul pentru transformarea fibrelor de in lungi pentru acel an de comercializare suplimentar ar trebui menținut la nivelul care a fost prevăzut până în prezent în Regulamentul (CE) nr. 1673/2000 până la sfârșitul anului de comercializare 2007/2008.
            
         
               (3)
            
            
               Pentru a încuraja producția de fibre de in scurte și de fibre de cânepă de calitate superioară, se acordă ajutor pentru fibrele care conțin un procent de impurități și deșeuri de maximum 7,5 %. Cu toate acestea, statele membre sunt autorizate să acorde derogări de la această limită și să acorde un ajutor pentru transformarea fibrelor de in scurte care conțin un procent de impurități și deșeuri cuprins între 7,5 % și 15 % și a fibrelor de cânepă care conțin un procent de impurități și deșeuri între 7,5 % și 25 %. Deoarece această posibilitate există doar până la sfârșitul anului de comercializare 2007/2008, este necesar ca statelor membre să li se permită să acorde derogări de la această limită pentru încă un an de comercializare.
            
         
               (4)
            
            
               Odată cu dezvoltarea unor noi debușeuri comerciale, este necesară garantarea unui nivel minim de aprovizionare cu materii prime. Astfel, pentru a contribui la asigurarea unor niveluri de producție rezonabile în fiecare stat membru, este necesar să se extindă durata de aplicare a cantităților naționale garantate.
            
         
               (5)
            
            
               Ajutorul suplimentar susține continuarea producției tradiționale de in în anumite regiuni din Țările de Jos, Belgia și Franța. Pentru a continua facilitarea unei adaptări progresive a structurilor agricole la noile condiții de piață, este necesară extinderea acestui ajutor tranzitoriu până la sfârșitul anului de comercializare 2008/2009.
            
         
               (6)
            
            
               Prin urmare, Regulamentul (CE) nr. 1234/2007 ar trebui modificat în consecință,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 1234/2007 se modifică după cum urmează:
   
               1.
            
            
               În partea II titlul I capitolul IV secțiunea I, titlul subsecțiunii II se înlocuiește după cum urmează:
               „Subsecțiunea II
               In și cânepă destinate producției de fibre”.
            
         
               2.
            
            
               Articolul 91 se modifică după cum urmează:
               
                           (a)
                        
                        
                           la alineatul (1), primul paragraf se înlocuiește cu următoarele paragrafe:
                           (1)   „Ajutorul pentru transformarea paielor de in lungi destinate producției de fibre este acordat întreprinderilor autorizate de transformare primară în funcție de cantitatea de fibre efectiv obținută din paie pentru care a fost încheiat un contract de vânzare cu un agricultor.
                           În cursul anului de comercializare 2008/2009, ajutorul va fi acordat, de asemenea, în aceleași condiții pentru transformarea paielor de in scurt și de cânepă destinate producției de fibre.”;
                        
                     
                           (b)
                        
                        
                           alineatul (2) se înlocuiește cu următorul text:
                           „(2)   În temeiul prezentei subsecțiuni, «întreprindere autorizată de transformare primară» înseamnă o persoană fizică sau juridică sau un grup de persoane fizice sau juridice, indiferent de statutul lor juridic din legislația națională sau de statutul membrilor lor, care a fost autorizată de autoritatea competentă a statului membru pe teritoriul căruia sunt situate instalațiile sale de producție de fibre de in sau de cânepă.”
                        
                     
         
               3.
            
            
               La articolul 92, alineatul (1) se înlocuiește cu următorul text:
               „(1)   Valoarea ajutorului pentru transformare prevăzut la articolul 91 este stabilit:
               
                           (a)
                        
                        
                           pentru fibrele de in lungi:
                           
                                       —
                                    
                                    
                                       la 160 EUR/tonă pentru anul de comercializare 2008/2009;
                                    
                                 
                                       —
                                    
                                    
                                       la 200 EUR/tonă începând cu anul de comercializare 2009/2010;
                                    
                                 
                     
                           (b)
                        
                        
                           în cursul anului de comercializare 2008/2009, pentru fibre de in scurte și de cânepă cu un conținut de cel mult 7,5 % de impurități și deșeuri, la 90 EUR/tonă.
                        
                     Cu toate acestea, statul membru poate decide, în funcție de debușeurile tradiționale, să acorde ajutor:
               
                           (a)
                        
                        
                           pentru fibre scurte de in care conțin un procent de impurități și deșeuri cuprins între 7,5 % și 15 %;
                        
                     
                           (b)
                        
                        
                           pentru fibre de cânepă care conțin un procent de impurități și deșeuri cuprins între 7,5 % și 25 %.
                        
                     În cazurile prevăzute la paragraful al doilea, statul membru acordă ajutorul pentru o cantitate maximă egală cu cantitatea produsă, pe baza procentului de 7,5 % de impurități și deșeuri.”
            
         
               4.
            
            
               Articolul 94 se modifică după cum urmează:
               
                           (a)
                        
                        
                           alineatul (1) se înlocuiește cu următorul text:
                           „(1)   Pentru fiecare an de comercializare este stabilită o cantitate maximă garantată de 80 878 tone pentru fibre de in lungi pentru care poate fi acordat un ajutor. Această cantitate este repartizată între anumite state membre sub formă de cantități naționale garantate, în conformitate cu anexa XI punctul A.I.”;
                        
                     
                           (b)
                        
                        
                           următorul alineat se introduce după alineatul (1):
                           „(1a)   Pentru anul de comercializare 2008/2009 este stabilită o cantitate maximă garantată de 147 265 tone pentru fibre de in scurte și fibre de cânepă pentru care poate fi acordat un ajutor. Această cantitate este repartizată între anumite state membre sub formă de cantități naționale garantate, în conformitate cu anexa XI punctul A.II.”;
                        
                     
                           (c)
                        
                        
                           se adaugă următorul alineat:
                           „(3)   Fiecare stat membru poate transfera o parte din cantitatea sa națională garantată prevăzută la alineatul (1) la cantitatea sa națională garantată prevăzută la alineatul (1a) și invers.
                           Transferurile prevăzute la primul paragraf se efectuează pe baza echivalenței de o tonă de fibre de in lungi la 2,2 tone de fibre de in scurte și fibre de cânepă.
                           Ajutorul pentru transformare se acordă exclusiv în conformitate cu cantitățile prevăzute la alineatele (1) și (1a), ajustate în conformitate cu primele două paragrafe din prezentul alineat.”
                        
                     
         
               5.
            
            
               Se introduce următorul articol după articolul 94:
               „Articolul 94a
               Ajutorul suplimentar
               În cursul anului de comercializare 2008/2009, sunt acordate ajutoare suplimentare întreprinderilor autorizate de transformare primară pentru zonele cultivate cu in din zonele I și II descrise în anexa XI punctul A.III și pentru producția de paie care reprezintă obiectul:
               
                           (a)
                        
                        
                           unui contract de vânzare-cumpărare sau al unui angajament prevăzut la articolul 91 alineatul (1); și
                        
                     
                           (b)
                        
                        
                           unui ajutor pentru transformare în fibre lungi.
                        
                     Valoarea ajutorului suplimentar este de 120 EUR/hectar în zona I și de 50 EUR/hectar în zona II.”
            
         
               6.
            
            
               Anexa XI se modifică în conformitate cu anexa la prezentul regulament.
            
         Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   Se aplică de la 1 iulie 2008.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 martie 2008.
      
         
            Pentru Consiliu
         
         
            Președintele
         
         I. JARC
         
      
   
   
      (1)  JO L 193, 29.7.2000, p. 16. Regulament modificat ultima dată prin Regulamentul (CE) nr. 1234/2007 (JO L 299, 16.11.2007, p. 1).
   
      ANEXĂ
      Punctul A din anexa XI se înlocuiește cu următorul text:
      
         
                     „A.I:
                  
                  
                     Distribuția între statele membre a cantității maxime garantate pentru fibre de in lungi prevăzute la articolul 94 alineatul (1):
                     
                                 Belgia
                              
                              
                                 13 800
                              
                           
                                 Bulgaria
                              
                              
                                 13
                              
                           
                                 Republica Cehă
                              
                              
                                 1 923
                              
                           
                                 Germania
                              
                              
                                 300
                              
                           
                                 Estonia
                              
                              
                                 30
                              
                           
                                 Spania
                              
                              
                                 50
                              
                           
                                 Franța
                              
                              
                                 55 800
                              
                           
                                 Letonia
                              
                              
                                 360
                              
                           
                                 Lituania
                              
                              
                                 2 263
                              
                           
                                 Țările de Jos
                              
                              
                                 4 800
                              
                           
                                 Austria
                              
                              
                                 150
                              
                           
                                 Polonia
                              
                              
                                 924
                              
                           
                                 Portugalia
                              
                              
                                 50
                              
                           
                                 România
                              
                              
                                 42
                              
                           
                                 Slovacia
                              
                              
                                 73
                              
                           
                                 Finlanda
                              
                              
                                 200
                              
                           
                                 Suedia
                              
                              
                                 50
                              
                           
                                 Regatul Unit
                              
                              
                                 50
                              
                           
               
                     A.II:
                  
                  
                     Distribuția între statele membre a cantității maxime garantate pentru fibre de in scurte și fibre de cânepă pentru anul de comercializare 2008/2009 prevăzute la articolul 94 alineatul (1a)
                     Cantitatea prevăzută la articolul 94 alineatul (1a) este repartizată sub forma:
                     
                                 (a)
                              
                              
                                 cantităților naționale garantate pentru următoarele state membre
                                 
                                             Belgia
                                          
                                          
                                             10 350
                                          
                                       
                                             Bulgaria
                                          
                                          
                                             48
                                          
                                       
                                             Republica Cehă
                                          
                                          
                                             2 866
                                          
                                       
                                             Germania
                                          
                                          
                                             12 800
                                          
                                       
                                             Estonia
                                          
                                          
                                             42
                                          
                                       
                                             Spania
                                          
                                          
                                             20 000
                                          
                                       
                                             Franța
                                          
                                          
                                             61 350
                                          
                                       
                                             Letonia
                                          
                                          
                                             1 313
                                          
                                       
                                             Lituania
                                          
                                          
                                             3 463
                                          
                                       
                                             Ungaria (1)
                                             
                                          
                                          
                                             2 061
                                          
                                       
                                             Țările de Jos
                                          
                                          
                                             5 550
                                          
                                       
                                             Austria
                                          
                                          
                                             2 500
                                          
                                       
                                             Polonia
                                          
                                          
                                             462
                                          
                                       
                                             Portugalia
                                          
                                          
                                             1 750
                                          
                                       
                                             România
                                          
                                          
                                             921
                                          
                                       
                                             Slovacia
                                          
                                          
                                             189
                                          
                                       
                                             Finlanda
                                          
                                          
                                             2 250
                                          
                                       
                                             Suedia
                                          
                                          
                                             2 250
                                          
                                       
                                             Regatul Unit
                                          
                                          
                                             12 100
                                          
                                       
                           
                                 (b)
                              
                              
                                 5 000 de tone repartizate în cantități naționale garantate pentru anul de comercializare 2008/2009 între Danemarca, Grecia, Irlanda, Italia și Luxemburg. Repartiția se stabilește pe baza zonelor care fac obiectul unuia dintre contractele sau angajamentele menționate la articolul 91 alineatul (1).
                              
                           
               
                     A.III:
                  
                  
                     Zone eligibile pentru ajutorul menționat la articolul 94a
                     Zona I
                     
                                 1.
                              
                              
                                 Teritoriul Țărilor de Jos.
                              
                           
                                 2.
                              
                              
                                 Următoarele comune din Belgia: Assenede, Beveren-Waas, Blankenberge, Bredene, Brugge, Damme, De Haan, De Panne, Diksmuide (exceptând Vladslo și Woumen), Gistel, Jabbeke, Knokke-Heist, Koksijde, Lo-Reninge, Middelkerke, Nieuwpoort, Oostende, Oudenburg, Sint-Gillis-Waas (numai Meerdonk), Sint-Laureins, Veurne și Zuienkerke.
                              
                           Zona II
                     
                                 1.
                              
                              
                                 Zonele din Belgia, altele decât cele incluse în zona I.
                              
                           
                                 2.
                              
                              
                                 Următoarele zone din Franța:
                                 
                                             —
                                          
                                          
                                             departamentul Nord;
                                          
                                       
                                             —
                                          
                                          
                                             districtele Béthune, Lens, Calais, Saint-Omer și cantonul Marquise din departamentul Pas-de-Calais;
                                          
                                       
                                             —
                                          
                                          
                                             districtele Saint-Quentin și Vervins din departamentul Aisne;
                                          
                                       
                                             —
                                          
                                          
                                             districtul Charleville-Mézières din departamentul Ardennes.”
                                          
                                       
                           
               
      
         (1)  Cantitatea națională garantată stabilită pentru Ungaria se referă doar la fibrele de cânepă.